Mampi-Rampi soen haar kiesers koebaai – praag.co.za
Rampi en Zille oppad na nêrens
Haar eertydse ondersteuners sal haar ook nie na die DA volg nie, want dit is ‘n “wit party”.
Hulle het Ramphele daarvan beskuldig dat sy Agang SA vir selfsugtige redes verlaat het.
Hulle het gesê sy was nie deursigtig oor haar geheime samesmeltingsgesprekke met die DA nie.
Die DA-leier Helen Zille het Ramphele as die DA se presidensiële kandidaat vir die 2014-verkiesing aangewys.
Agt Agang-leiers en senior party-amptenare het aan The Star gesê hulle sal nie vir Ramphele na haar nuwe tuiste volg nie.
Ontevrede lede sou na verwagting Dinsdagnag ‘n krisisvergadering by die party se hoofkwartier hou.
Volgens The New Age sal Agang SA die algemene verkiesing met ‘n ander leier tegemoet gaan.
“Ons leier neem ons waar ons nog nooit wou gaan nie. As sy ‘n samesmelting met die DA wou gehad het, moes sy ons eerste geraadpleeg het,” het die waarnemende Agang Gauteng sekretaris Yako Sakhiwo aan die koerant gesê .
Pule Monama , ‘n lid van Agang se Nasionale Adviesraad , beskryf Ramphele se besluit as ‘n terugslag vir die mense in nedersettings wat gehoop het dat daar ‘n “nuwe begin sou wees, [‘n party] wat werklik wou veg en hul diensleweringsprobleme sou oplos”.
Ramphele het nie gereageer op oproepe en ‘n SMS-boodskap nie.
Skrywer Karin RoodtGepubliseer op 29 Januarie 2014 29 Januarie 2014 Kategorieë Nuus, Suider-AfrikaSleutelwoord Agang SA, DA, DA-leier Helen Zille, Mamphela Ramphele, Mampi-Rampi
Vorige Vorige artikel: Transito-rowers kom tweede
Volgende Volgende artikel: Bodem 20: Die vuurgeveg